**Referat af generalforsamling i Fort Vest Fondet 8. marts 2021**

**1. Formanden byder velkommen**

Gunver Sommer bød velkommen på vegne af formanden Tom Helmer Hansen

**2. Valg af dirigent og referent**

Gunver blev valgt som dirigent og Niels som referent.

**3. Beretning fra formanden, ved Tom**

I 2020 har der været flere weekender, hvor der blev lavet vedligehold og malet – stor tak til alle de hjælpende forældre. Der er indkøbt materialer til ny raftegård, som sættes i værk når vejret er til det.

I 2021 skal bålvolden desuden jævnes ud, og vi skal i gang med at bygge aktivitetshytte i løbet af foråret. Desuden mere udendørslys på bagsiden af hytten.

Beretningen blev godkendt.

**4. Fremlæggelse og godkendelse af regnskab for foregående år**

Gunver gennemgik regnskabet for 2020. Der er et mindre underskud på ca. 5.000 kr., dog mindre end budgetteret. Kassebeholdningen skal bl.a. bruges til udskiftningen af borde/bænke over de næste år.

Regnskabet blev godkendt enstemmigt.

**5. Behandling af eventuelle indkomne forslag**

Der var ikke indkommet nogen forslag til behandling

**6. Vedtagelse af budget for indeværende år**

Budget for 2021 blev gennemgået og godkendt.

**7. Valg til bestyrelsen**

Generalforsamlingen valgte følgende til den nye bestyrelse:

Formand: Tom Helmer Hansen

Kasserer: Gunver Sommer

Bestyrelsesmedlemmer: Line Hansen, Bo Rasmussen og Niels Døssing Overheu.

**8. Valg af revisor og revisorsuppleant**

Jakob Swartz blev valgt som revisor. Der blev ikke valgt en revisorsuppleant.

**9. Evt.**

Tom skriver rundt med nogle weekender, hvor vi kan lave raftegård. Anne lægger datoer på hjemmesiden.

Stor tak til Tom for det store arbejde med at passe på hytten – og til forældrene for at træde til i arbejdsweekender!

Rødovre d. 8. marts 2021

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tom Helmer Hansen Niels Døssing Overheu

Formand Referent